b'\n_START_ARTICLE_\nAleksandras Slu\xc5\xa1ka\n_START_SECTION_\nBiografija\n_START_PARAGRAPH_\nLietuvos bajor\xc5\xb3 Slu\xc5\xa1k\xc5\xb3 gimin\xc4\x97s atstovas, herbo \xe2\x80\x9eOstoja\xe2\x80\x9c savininkas. Kri\xc4\x8devo seni\xc5\xabno Mykolo Slu\xc5\xa1kos ir El\xc5\xbebietos Kmiti\xc4\x8dos, bajor\xc5\xb3 mar\xc5\xa1alkos Jono Kmiti\xc4\x8diaus dukters, s\xc5\xabnus. Jaunesnysis brolis\xc2\xa0\xe2\x80\x93 Vendeno vaivada Kristupas Slu\xc5\xa1ka (m. 1620)._NEWLINE_1618 met\xc5\xb3 lapkrit\xc4\xaf, po Petro Ti\xc5\xa1kevi\xc4\x8diaus mirties Aleksandras Slu\xc5\xa1ka gavo Minsko ka\xc5\xa1teliono pareigyb\xc4\x99. 1628\xc2\xa0m. kovo 11 d. po Adomo Talvo\xc5\xa1o mirties buvo paskirtas \xc5\xbdemai\xc4\x8di\xc5\xb3 ka\xc5\xa1telionu. 1633\xc2\xa0m. kovo 2 d. Aleksandras Slu\xc5\xa1ka gavo Minsko vaivados pareigyb\xc4\x99 po Baltazaro Stravinskio mirties. 1638 metais buvo paskirtas Naugarduko vaivada. 1642 met\xc5\xb3 liep\xc4\x85 po Petro Paco mirties tapo Trak\xc5\xb3 vaivada. 1628 met\xc5\xb3 seime Aleksandras Slu\xc5\xa1ka buvo i\xc5\xa1rinktas LDK tribunolo mar\xc5\xa1alka 1631 metams. Buvo komisaru i\xc5\xa1mokant pinigus armijai, fiskalinio tribunolo deputatu 1633 metais.'